《八月二十四日宾旸华父同登秀亭二首》
元代·方回

两公诗思欲飞扬，颇似繁台俯大梁。
潇洒道装衣袖阔，昂藏寿相耳毫长。
持身未惯全随俗，玩世何嫌略放狂。
我有平生八叉手，兴来举酒尚洋洋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。